Sankt-Peterburgdagi supermarketda yuz bergan portlash “qotillikka qasd” sifatida talqin qilindi

Sankt-Peterburgdagi “Perekryostok” supermarketida 27-dekabr, chorshanba kuni kechki payt ro‘y bergan portlash qotillikka qasd sifatida talqin qilinmoqda. Bu haqda Rossiya tergov qo‘mitasi ma’lum qildi, deb xabar beradi Meduza.

Terakt taxmini ko‘rib chiqilmayotgani bildirilmoqda.
Jinoiy ish “Ikki va undan ortiq shaxsni umumxavfli usul bilan o‘ldirishga qasd” moddasi bo‘yicha qo‘zg‘atildi. Mazkur qasdga kim nishon bo‘lgani ma’lum qilinmadi.
OAV portlash kuchi trotil ekvivalentida 200 grammga tengligi, portlashdan so‘ng qo‘lbola bomba elementlari bo‘lishi mumkin podshipnik sharchalari topilganini xabar qildi.